Ceferino

Si Papa San Ceferino, kinsa natawo sa Roma, usa ka Santo Papa sa Simbahang Romano Katoliko sulod sa hapit 20 katuig, gikan niadtong 199 hangtod 217, isip puli kang Papa Victor I. Sa iyang kamatayon niadtong Disyembre 20, 217, siya gipulihan sa iyang pamunong tigtambag, si Papa Calixto I.

Papasiya 
Bisan sa iyang taas nga Pontipikato, gamay ra ang nahibaloan bahin kaniya. Ang iyang kritiko, si Hipolito sa Roma, miila kaniya isip usa ka simpleng tawo nga walay edukasyon, gani "gamay ra ang nahibaloan bahin sa pagpadagan sa usa ka simbahan", ug madaladala ra sa iyang diyakono nga si Calixto, kinsa maoy mipuli kaniya. Siya gisaway ni Hipolito tungod sa wala pagsdisiplina sa mga kaparian, ug sa wala pagbadlong sa mga eresiya (ilabi na sa Sabelyanismo) nga misikat kaniadto sa Roma.

Mga Kasungian 
Ubos ni Ceferino, ang posisyon sa mga Kristiyano, nga maayo pa sa unang mga tuig sa pagdumala ni Emperador Septimus Severus, misugod pagkabati. Niadtong 202 o 203, miinit ang pagtan-aw sa Emperador ngadto sa mga Kristiyano, gani nagpasiugda siya og usa ka laing pagpanglutos.

Si Eusibio sa Caesarea miingon nga adunay ginganla'g Natalius nga nagpasiugda og usa ka eresiya nga nagtudlo nga si Kristo tawo lamang, gani imperyor ra kang Melchizedek. Apan nangayo siya'g pasaylo kang Ceferino aron mabalik siya sa komyunyon sa Simbahan.

Ang Romanhong pari nga si Hipolito maoy labing misupak sa usa ka Doktrinang Logos nga mi-emphasize sa kalahian sa mga Persona sa Trinidad. Siya mitudlo nga ang "Divine Logos" nga nahimong tawo diha ni Kristo lahi ra sa Dios, ug maoy "mediary" tali sa Dios ug sa mga ginama sa Dios. Kini nga doktrina nga iyang gitudlo maoy sinugdan sa kalibog, ug pipila ka mga pagtulon-an ang migawas aron pagsupak niini. Kini nga mga doktirna, kinsa misupak kang Hipolito, gitawag og "Monarkiyanismo", kinsa mitudlo nga aduna lamay "sole deity" ang Dios Amahan, ug nga si Kristo usa ka manipestasyon sa Dios sa pamaagi (modus) sa "union" sa tawhanong kinaiya. Aduna usay mga Modalista ug mga Partipasyano, ug ingon nila nga dili ang Anak sa Dios kundili ang Amahan mao ang gilansang sa krus. Si Papa Ceferino wala mangisog sa pag-uwang sa ilang mga kasungian. Kay wala man makatubag sa mga argumento ni hipolito, si Ceferino simpleng mitubag nga siya mituo sa usa ka Dios, ug kang Ginoong JesuCristo, ug nga ang Anak, dili ang Amahan, maoy namatay.

Isip oposisyon kang Ceferino, si Hipolito ang kina-unhang naghimo'g schism sa kasaysayan sa Simbahang Kristiyano.. Sa dihang si Calixto, kinsa maoy gibasol ni Hipolito sa kawalay aksyon ni Ceferino, ang nahimong papa, mibiya si Hipolito sa simbahan kuyog ang pipila ka mga tinun-an niya. Sulod sa hapit 10 ka tuig, si Hipolito maoy nahimong lider sa ilang kongregasyon, posibleng isip ilang obispo. Si Hipolito ang usahay giila isip unang Antipapa.

Piyesta 
Ang piyesta ni Papa Ceferino, nga kaniadto gisaulog inig ka Agosto 26, karon gisaulog na inig ka Disyembre 20, ang adlaw sa iyang kamatayon.

Reperensiya 

Mga Italyanong Kristohanon
Mga Santo Papa
Mga natawo sa wala mailhi nga tuig
Mga namatay sa 217
Mga natawo sa wala mailhi nga petsa
Mga namatay sa Disyembre 20